नॉमिनेशन के बारे में चर्चा की वजह इस हफ्ते के शुरू में ही एंडी को उनके दोस्तों ने बलि का बकरा बना दिया था और उन्हें घर से बाहर होने की सजा मिली थी. एंडी इससे खफा थे और उन्होंने अपना बैग पैक कर रखा था और उन्हें बिग बॉस के आदेश का इंतजार था.
इग्नोर द ऑब्वियस टास्क के खत्म होने के बाद लगभग 30-40 डांसर आते हैं और जिन्होंने काफी रंगीन कपड़े पहन रखे होते हैं और गार्डन एरिया में डांस करने लगते हैं. सारे घर के सदस्य उनके साथ शामिल हो जाते हैं. एंडी और एजाज अपने डांस से सबका मन मोह लेते हैं.
जब डांस चल रहा होता है तो कुछ डांसर एंडी को पकड़ते हैं और उन्हें अपने साथ ले जाते हैं. जब सारे डांसर चले जाते हैं तो तनिषा और एलि देखते हैं कि एंडी वहां हैं ही नहीं. एलि रोने लगती हैं. लेकिन एंडी को कारवां का हिस्सा बना दिया जाता है और वहां से घर के बाकी सदस्यों पर नजर रखेंगे.